Tisztelt Igazgató Asszony/Úr!

Az Aszódi Evangélikus Petőfi Gimnázium ebben a tanévben is megrendezi a Galga mente népdaléneklési versenyt, amelyre szeretettel meghívjuk iskolájuk énekelni szerető tanulóit.

Szeretnénk, hogy a gyermekek minél jobban megismerjék lakóhelyük, a Galga mente településeinek gazdag népzenei világát. Célunk, hogy megőrizzük, ápoljuk és továbbadjuk népzenénk értékeit gyermekeinknek. Ebben az évben a csoportos ének kategóriával bővítjük a versenyt, bízva abban, hogy ezzel még többen éreznek bátorságot a szerepléshez.

A verseny vendége és egybena zsűri elnöke **Maczkó Mária** eMeRTon-, MagyarÖrökség- és Príma-díjas énekművész.

A versenyt a következő kategóriákban indítjuk:

1. 5-6. osztály
2. 7-8. osztály
3. 9-12. osztály
4. Csoportos (3-4 fő) ének

Minden kategóriában **két Galga menti népdalt** kell előadni.

**A verseny időpontja: 2017. december 12. kedd**

Regisztráció: 14.00 -tól

**A verseny kezdése: 14.30 óra**

**Helyszín: Aszódi Evangélikus Petőfi Gimnázium**

A jelentkezéseket a [szabone.kzs@gmail.com](mailto:szabone.kzs@gmail.com) címre, vagy levélben az iskola címére kérjük, amelyben szerepeljen a tanuló neve, iskolája, kategóriája és a felkészítő tanárának a neve.

Felkészülésükre, munkájukra Isten áldását kérjük.

Tisztelettel és üdvözlettel:

Veizer Valéria Szabó Andrásné igazgató ének-zene tanár

Aszód, 2017. november 14.